གསར་སྐྱེས་ཀྱི་ན་གཞོན་གླུ་བ་དང་རྩོམ་པ་པོ།།དགེ་རྒན་གོས་རྩའི་ཡོངས་གྲགས་ནི་ཕ་ཡུལ་བྲག་མགོ་རྫོང་གཙང་སྨད་ཡུལ་ཚོའི་འབྲོག་ཁྱིམ་དཀྱུས་མ་ཞིག་ཏུ་ལང་ཚོའི་མྱུ་གུ་འབུས་ཤིང་།རང་གི་ཕ་ཡུལ་ལ་སློབ་གྲྭ་ཆུང་འབྲིང་ལ་འགྲིམ་ནས།སི་ཁྲོན་ཞིང་ཆེན་བོད་ཡིག་སློབ་གྲྭར་རྒྱུགས་འཕྲོད།མཐར་ཕྱིན་རྗེས་དགེ་རྒན་བྱ་བ་རྙེད་ནས་ད་ཆ་དགེ་རྒན་གྱི་ལས་སུ་ཞུགས་ཡོད།མ་ཟད་ཆུང་དུས་ནས་བཟུང་གླུ་ངག་སྒྱུ་རྩལ་གྱི་ལམ་ཕྱོགས་ལ་མོས་འདུན་ཆེ་ཞིང་འབྱུང་འགྱུར་གྱི་ལོ་ཟླ་རིང་མོར་ཡང་རང་ཉིད་ཀྱི་སྐད་ངག་ལ་བརྟེན་ནས་མཐུན་སྒྲིལ་དང་གཅིག་གྱུར།འཕྲོད་བསྟེན་དང་དྲིན་གཟོ་སོགས་ཀྱིས་མཚོན་པའི་དྲང་ཕྱོགས་ཀྱི་ནུས་པ་སྤེལ་ཐུབ་པའི་ལས་འགུལ་ཡོངས་ལ་འབོད་སྐུལ་དང་།གཏོར་བརླག་དང་གཉའ་གནོན།དྲག་ལས་དང་གདོལ་སྤྱོད་སོགས་ཀྱིས་མཚོན་པའི་ལྡོག་ཕྱོགས་ཀྱི་ནུས་པ་སྟེར་བའི་རིགས་ལ་རྩམ་དྲི་མ་ཡལ་བའི་རང་སྐད་གཙང་མས་གད་རྒྱངས་འདོན་པའི་འགན་བབ་དང་དུ་བླངས་ནས།མུ་ནས་མུ་རུ་སྒྱུ་རྩལ་འཚོལ་སྙེག་གི་འཇུག་ངོགས་སུ་འདེགས་འཇོག་ལྷོད་མེད་དུ་བསྒྱུར་བའི་ན་ཆུང་གླུ་བ་ཞིག་སྟེ་༢༠༡༧ལོར་ཚིག་དབྱངས་སོགས་རང་གི་བརྩམས་པའི་༿འཕྲོད་བསྟེན་༾ཞེས་པ་ལེགས་འགྲུབ་བྱུང་བ།